Ego Odo, dominus Grancei, notum facio presentibus et futuris quod ego dedi in perpetuam elemosinam fratribus Alberipę, libere et absque ulla retentione, duos sextarios bladi in redditibus meis de Chalance, percipiendos singulis annis in festo Omnium Sanctorum cum illis quinque sextariis qui singulis annis redduntur eisdem fratribus apud eamdam villam pro elemosina fratris mei Pontii. Acta sunt hoc anno Incarnati Verbi M°CC°L°IX°.